*SIA “Mašīnbūves Kompetences Centrs”*

*Atlases kritēriji, apstiprināti*

*Mašīnbūves Kompetences Centra projektu atlases padomes 05.10.-17.10.2022. sēdē*

**SIA “Mašīnbūves Kompetences Centrs”**

**atlases kritēriji**

## Atbilstības kritēriji

### Pētniecības projekta iesniedzēja atbilstības kritēriji.

|  |  |  |
| --- | --- | --- |
| **Nr.** | **Kritērijs** | **Atbilstība** |
|  | Pētniecības projekta iesniedzējs **nav grūtībās nonācis** saimnieciskās darbības veicējs, kā arī tas neatbilst grūtībās nonākuša saimnieciskās darbības veicēja statusam saskaņā ar MK noteikumiem[[1]](#footnote-1) par pasākuma īstenošanu. |  |
|  | Pētniecības projekta iesniedzējs neatbilst **izslēgšanas kritērijiem**, kas noteikti Komisijas regulas Nr. 2018/1046 136. pantā. |  |
|  | Pētniecības projekta iesniedzējam Latvijas Republikā **nav nodokļu parādu**, tajā skaitā valsts sociālās apdrošināšanas obligāto iemaksu parādi, kas kopsummā pārsniedz 150 euro. |  |
|  | Pētniecības projekta iesniedzējs atbilst **komercdarbības atbalsta nosacījumiem** atbilstoši Ministru kabineta noteikumos par pasākuma īstenošanu noteiktajam (šajā kritērijā tiek vērtēta nozares atbilstība, darbību atbilstība, kā arī pieprasītā de minimis finansējuma apjoma atbilstība). |  |

### Pētniecības projekta atbilstības kritēriji

|  |  |  |
| --- | --- | --- |
| **Nr.** | **Kritērijs** | **Atbilstība** |
|  | Pētniecības projekts atbilst **viedās specializācijas jomai** - viedie materiāli, tehnoloģijas un inženiersistēmas – modernas ražošanas tehnoloģijas un inženiersistēmas |  |
|  | Pētniecības projekts netiks īstenots **neatbalstāmā nozarē** un netiks veiktas neatbalstāmās darbības saskaņā ar MK noteikumiem. |  |
|  | Ja pētniecības projekta plānotais ieviešanas termiņš ir garāks par sešiem mēnešiem, pētniecības projekta iesniegumā ir norādīti **pētniecības projekta posmi**, pēc kuru pabeigšanas tiek pārvērtēta pētniecības projekta turpināšanas lietderība. |  |
|  | Pētniecības projekts atbilst 4.-8. tehnoloģiskās gatavības līmenim (**TRL**) |  |
|  | Pētniecības projektā paredzēta sadarbība ar pētniecības un zināšanu izplatīšanas organizāciju vai arī citu komersantu, kas nodarbina attiecīgās zinātnes jomā strādājošus zinātniekus (zinātņu doktorus) un kura saimnieciskā darbība ir saistīta ar šādu pakalpojumu sniegšanu vai pētniecības projekta iesniedzējs var pierādīt, ka spēj veikt pētniecības un attīstības darbus paša spēkiem |  |
|  | Principa "nenodarīt būtisku kaitējumu" ievērošana:   1. darbību uzskata par tādu, kas nodara būtisku kaitējumu klimata pārmaiņu mazināšanai, ja tā rada ievērojamas siltumnīcefekta gāzu (SEG) emisijas; 2. darbību uzskata par tādu, kas nodara būtisku kaitējumu attiecībā uz mērķi “pielāgošanās klimata pārmaiņām”, ja tā izraisa pašreizējā klimata un gaidāmā klimata nelabvēlīgās ietekmes palielināšanos uz pašu darbību vai uz cilvēkiem, dabu vai aktīviem; 3. darbību uzskata par tādu, kas nodara būtisku kaitējumu ilgtspējīgai ūdens un jūras resursu izmantošanai un aizsardzībai, ja tā kaitē ūdensobjektu labam stāvoklim vai to labam ekoloģiskajam potenciālam, ieskaitot virszemes ūdeņus un gruntsūdeņus, vai jūras ūdeņu labam vides stāvoklim; 4. darbību uzskata par tādu, kas nodara būtisku kaitējumu aprites ekonomikai, ieskaitot atkritumu rašanās novēršanu un to reciklēšanu, ja tā rada būtisku neefektivitāti materiālu izmantošanā vai dabas resursu tiešā vai netiešā izmantošanā, vai ja tā būtiski palielina atkritumu rašanos, sadedzināšanu vai apglabāšanu, vai ja atkritumu ilgtermiņa apglabāšana var radīt būtisku un ilgtermiņa kaitējumu videi; 5. darbību uzskata par tādu, kas nodara būtisku kaitējumu piesārņojuma novēršanai un kontrolei, ja tās rezultātā būtiski pieaug piesārņotāju emisijas gaisā, ūdenī vai zemē; 6. darbību uzskata par tādu, kas nodara būtisku kaitējumu bioloģiskās daudzveidības un ekosistēmu aizsardzībai un atjaunošanai, ja tā būtiski kaitē ekosistēmu labam stāvoklim un izturētspējai vai kaitē dzīvotņu un sugu, t. sk. Savienības nozīmes dzīvotņu un sugu, aizsardzības statusam. |  |

## Kvalitatīvie kritēriji

|  |  |  |
| --- | --- | --- |
| **Nr.** | **Kritērijs** | **Vērtēšanas skala** |
|  | Pētniecības projekts atbilst starpnozaru pētījuma definīcijai: saimnieciskās darbības statistiskās klasifikācijas kodi (NACE kodi) atšķiras pirmajā līmenī un saimnieciskās darbības veicēji ir sadarbības partneri, nodrošinot efektīvu sadarbību, dodot ieguldījumu pētījuma īstenošanā un dalot riskus, rezultātus un intelektuālo īpašumu. | Jā: projekts ir prioritārs[[2]](#footnote-2)  Nē: projekts tiek vērtēts pēc prioritāriem projektiem |
|  | Pētniecības projekta iesniedzējam ir **pieredze sadarbībā ar zinātniskajām institūcijām** (kopīgi veikti pētījumi vai pasūtīti pētījumi) vai pēdējo trīs noslēgto finanšu gadu laikā pirms pētniecības projekta iesnieguma iesniegšanas tas ir izstrādājis un ieviesis ražošanā **jaunu produktu vai tehnoloģiju**. | Jā: 5 punkti  Nē: 0 punkti |
|  | Pētniecības projekta **eksperimentālās izstrādes īpatsvars**:   1. 100 procenti no finansējuma apmēra ir paredzēts eksperimentālajām izstrādnēm; 2. no 85 līdz 99,99 procentiem no finansējuma apmēra ir paredzēts eksperimentālajām izstrādnēm; 3. no 65 līdz 54,99 procentiem no finansējuma apmēra ir paredzēts eksperimentālajām izstrādnēm; 4. no 45 līdz 64,99 procentiem no finansējuma apmēra ir paredzēts eksperimentālām izstrādnēm; 5. no 25 līdz 44,99 procentiem no finansējuma apmēra ir paredzēts eksperimentālām izstrādnēm; 6. mazāk par 25 procentiem no finansējuma apmēra ir paredzēts eksperimentālām izstrādnēm. | A: 5 punkti  B: 4 punkti  C: 3 punkti  D: 2 punkti  E: 1 punkts  F: 0 punkti, projekts noraidāms |

## Ietekmes kritēriji

|  |  |  |
| --- | --- | --- |
|  | Pētniecības projekta darbību rezultātā tiek nodrošināta **eko-inovatīvu** tehnoloģiju attīstība un ieviešana. | Jā: 1 punkti  Nē: 0 punkti |
|  | Pētniecības projekta iesniedzēja vidējais **eksporta apjoms** no apgrozījuma pēdējo trīs pārskata gadu laikā:   1. vismaz 60 procenti gadā; 2. no 40 līdz 49,99 procentiem gadā; 3. no 20 līdz 39,99 procentiem gadā; 4. mazāk par 20 procentiem gadā. | A: 3 punkti  B: 2 punkti  C: 1 punkti  D: 0 punkti |
|  | Pētniecības projekta **eksportspējas potenciāls**:   * uzņēmuma pieredze ārvalstu tirgos un eksporta mērķi; * spēja pielāgoties starptautiskās uzņēmējdarbības vides prasībām; * produkta vai pakalpojuma unikalitāte un konkurētspēja ārvalstu tirgū; * esošo darbinieku zināšanas un atbilstoši kvalificētu eksporta speciālistu pieejamība; * ražošanas vai pakalpojuma nodrošināšanas kapacitāte; * finanšu resursu pietiekamība.  1. Augstāk minētie aspekti pētījumā pilnībā aprakstīti un pamatoti 2. Augstāk minētie aspekti pētījumā aprakstīti un pamatoti ļoti labi, bet ir nelielas nepilnības 3. Augstāk minētie aspekti pētījumā aprakstīti un pamatoti daļēji 4. Augstāk minētie aspekti pētījumā aprakstīti un pamatoti nepilnīgi un nepietiekami | A: 3 punkti  B: 2 punkti  C: 1 punkti  D: 0 punkti |

## Izpildes kritēriji

|  |  |  |
| --- | --- | --- |
|  | Pētniecības projekta **ekonomiskais pamatojums**:   * Pētniecības projektā ir norādīta un analizēta veicamo vai jau veikto investīciju lietderība un pamatotība, kā arī komercializācijas potenciāls * Pētniecības projektā ir pamatota finansējuma stimulējošā ietekme * Pētniecības projekta iesniedzējam ir pieejami finanšu resursi pētniecības projekta realizācijai  1. Augstāk minētie aspekti pētījumā aprakstīti un pamatoti pilnībā 2. Augstāk minētie aspekti pētījumā aprakstīti un pamatoti ļoti labi, bet ir nelielas nepilnības 3. Augstāk minētie aspekti pētījumā aprakstīti un pamatoti labi, bet ir vairāki trūkumi 4. Augstāk minētie aspekti pētījuma aprakstā aprakstīti un pamatoti daļēji 5. Augstāk minētie aspekti pētījumā aprakstīti un pamatoti vāji, ir būtiskas nepilnības 6. Augstāk minētie aspekti pētījumā nav aprakstīti vai nav pamatoti, sniegtā informācija neatbilst minētajam kritērijam vai kritērija izpildi nevar novērtēt nepilnīgas informācijas dēļ | A: 7 punkti  B: 5 punkti  C: 3 punkti  D: 2 punkti  E: 1 punkti, projekts noraidāms  F: 0 punkti, projekts noraidāms |
|  | Pētniecības projekta idejas **zinātniskā atbilstība un sasniedzamība:**   * Pētniecības projektā ir norādīta pētniecības projekta atbilstība definētajai kompetences centra attīstības stratēģijai * Pētniecības projektā definētie mērķi ir sasniedzami * Pētniecības projektā paredzētās iegūstamās zināšanas nav pieejamas citur vai ir aizsargātas, attiecīgi šo zināšanu iegūšana palielina industrijas zināšanu apjomu * Pētniecības projekta iesnieguma iesniedzēji demonstrē izpratni un vīziju par zināšanu potenciālo pielietošanas veidu un ietekmi, un demonstrētais apjoms, ietekme un ieguvumi pārsniedz paredzamās pētniecības projekta izmaksas * Pētniecības projekta iesniegumā tiek demonstrēts, ka iezīmētais zināšanu apgabals papildina kompetences centra stratēģijā izvirzītās pētniecības jomas vai arī tam ir būtiska netieša ietekme uz iespēju inovācijās izmantot stratēģijā izvirzītajās pētniecības jomās iegūtās zināšanas  1. Augstāk minētie aspekti pētījumā aprakstīti un pamatoti pilnībā 2. Augstāk minētie aspekti pētījumā aprakstīti un pamatoti ļoti labi, bet ir nelielas nepilnības 3. Augstāk minētie aspekti pētījumā aprakstīti un pamatoti labi, bet ir vairāki trūkumi 4. Augstāk minētie aspekti pētījuma aprakstā aprakstīti un pamatoti daļēji 5. Augstāk minētie aspekti pētījumā aprakstīti un pamatoti vāji, ir būtiskas nepilnības 6. Augstāk minētie aspekti pētījumā nav aprakstīti vai nav pamatoti, sniegtā informācija neatbilst minētajam kritērijam vai kritērija izpildi nevar novērtēt nepilnīgas informācijas dēļ | A: 7 punkti  B: 5 punkti  C: 3 punkti  D: 2 punkti  E: 1 punkti, projekts noraidāms  F: 0 punkti, projekts noraidāms |

## Ja vairākiem pētniecības projektiem ir vienāds punktu skaits, bet pieejamais finansējums nav pietiekams visu pētniecības projektu apstiprināšanai, tad pētniecības projekti tiek salīdzināti saskaņā ar šiem kritērijiem

|  |  |  |
| --- | --- | --- |
|  | Pētniecības projekts ir saņēmis izcilības zīmogu Eiropas Savienības pētniecības un inovāciju programmā "Apvārsnis Eiropa" vai apstiprināts kā starptautisks Eiropas kopējo interešu projekts (IPCEI). | Jā: projekts ir prioritārs[[3]](#footnote-3)  Nē: projekts tiek vērtēts pēc prioritāriem projektiem |
|  | Pētniecības projektam ir starptautiska sadarbība | Jā: 5 punkti  Nē: 0 punkti |
|  | Pētniecības projekta darbību rezultātā tiek nodrošināta **eko-inovatīvu** tehnoloģiju attīstība un ieviešana. | Jā: 5 punkti  Nē: 0 punkti |
|  | Pētniecības projektā iesaistīto sadarbības partneru kompetences palielinājums - kompetences palielinājumu demonstrē lielāks tādu izmaksu īpatsvars, kas ir saistītas ar zināšanu apstrādes, ieguves vai veidošanas **aktivitātēm pašā uzņēmumā** vai ar pētniecības projektu saistītā pētniecības organizācijā:   1. 100 procenti no attiecināmo izmaksu apmēra; 2. no 85 līdz 99,99 procentiem no attiecināmo izmaksu apmēra; 3. no 65 līdz 54,99 procentiem no attiecināmo izmaksu apmēra; 4. no 45 līdz 64,99 procentiem no attiecināmo izmaksu apmēra; 5. no 25 līdz 44,99 procentiem no attiecināmo izmaksu apmēra; 6. mazāk par 25 procentiem no attiecināmo izmaksu apmēra. | A: 5 punkti  B: 4 punkti  C: 3 punkti  D: 2 punkti  E: 1 punkts  F: 0 punkti, projekts noraidāms |
|  | Pētniecības projekta **eksperimentālās izstrādes īpatsvars**:   1. 100 procenti no finansējuma apmēra ir paredzēts eksperimentālajām izstrādnēm; 2. no 85 līdz 99,99 procentiem no finansējuma apmēra ir paredzēts eksperimentālajām izstrādnēm; 3. no 65 līdz 54,99 procentiem no finansējuma apmēra ir paredzēts eksperimentālajām izstrādnēm; 4. no 45 līdz 64,99 procentiem no finansējuma apmēra ir paredzēts eksperimentālām izstrādnēm; 5. no 25 līdz 44,99 procentiem no finansējuma apmēra ir paredzēts eksperimentālām izstrādnēm; 6. mazāk par 25 procentiem no kompetences centra kopējā ir paredzēts eksperimentālajām izstrādnēm. | A: 5 punkti  B: 4 punkti  C: 3 punkti  D: 2 punkti  E: 1 punkts  F: 0 punkti, projekts noraidāms |
|  | Pētniecības projekta spēja sasniegt pozitīvu rezultātu:   * pētniecības projektā ir demonstrēta pieeja un uzņēmuma kapacitāte, kas ticami noved pie jaunas tehnoloģijas vai produkta. Jaunu produktu skaits un to potenciālā ietekme uz nozares uzņēmumu Latvijā attiecībā pret pieprasīto finansējumu; * iespējami un ticami intelektuālā īpašuma objekti; * pētniecības projekta ietvaros radītajam produktam ir pozitīvs eksportspējas potenciāls un/vai ievērojama ietekme uz Latvijas tautsaimniecību (tās transformāciju).  1. Augstāk minētie aspekti pētījumā aprakstīti un pamatoti pilnībā; 2. Augstāk minētie aspekti pētījumā aprakstīti un pamatoti ļoti labi, bet ir nelielas nepilnības; 3. Augstāk minētie aspekti pētījumā aprakstīti un pamatoti labi, bet ir vairāki trūkumi; 4. Augstāk minētie aspekti pētījuma aprakstā aprakstīti un pamatoti daļēji; 5. Augstāk minētie aspekti pētījumā aprakstīti un pamatoti vāji, ir būtiskas nepilnības; 6. Augstāk minētie aspekti pētījumā nav aprakstīti vai nav pamatoti, sniegtā informācija neatbilst minētajam kritērijam vai kritērija izpildi nevar novērtēt nepilnīgas informācijas dēļ. | A: 5 punkti  B: 4 punkti  C: 3 punkti  D: 2 punkti  E: 1 punkts  F: 0 punkti, projekts noraidāms |

1. 2022.gada 05.jūlija Ministru kabineta noteikumi Nr. 418 “Latvijas Atveseļošanas un noturības mehānisma plāna 5.1.r. reformu un investīciju virziena Produktivitātes paaugstināšana caur investīciju apjoma palielināšanu P&A" 5.1.1.r. reformas "Inovāciju pārvaldība un privāto P&A investīciju motivācija" 5.1.1.2.i. investīcijas "Atbalsta instruments inovāciju klasteru attīstībai" īstenošanas noteikumi kompetences centru ietvaros” [↑](#footnote-ref-1)
2. Tiek vērtēts prioritāri saskaņā ar MK noteikumu 48.1 punktu [↑](#footnote-ref-2)
3. Tiek vērtēts prioritāri saskaņā ar MK noteikumu 59. punktu [↑](#footnote-ref-3)